Document ID: 32001R0133

Κανονισμός (ΕΚ) αριθ. 133/2001 του Συμβουλίου
της 22ας Ιανουαρίου 2001
για την τροποποίηση του κανονισμού (ΕΚ) αριθ. 1567/97 όσον αφορά την ημερομηνία εφαρμογής ορισμένων μέτρων αντιντάμπινγκ που εφαρμόζονται στις εισαγωγές σακιδίων χεριού από δέρμα καταγωγής Λαϊκής Δημοκρατίας της Κίνας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 233,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), και ειδικότερα τα άρθρα 9 και 11,
την πρόταση που υπέβαλε η Επιτροπή κατόπιν διαβουλεύσεων με τη συμβουλευτική επιτροπή,
Εκτιμώντας τα ακόλουθα:
(1) Με απόφαση της 29ης Ιουνίου 2000(2), το Πρωτοδικείο ακύρωσε το άρθρο 2 του κανονισμού (ΕΚ) αριθ. 2380/98 της 3ης Νοεμβρίου 1998, για την τροποποίηση του κανονισμού (ΕΚ) αριθ. 1567/97 για την επιβολή οριστικού δασμού αντιντάμπινγκ στις εισαγωγές σακιδίων χεριού από δέρμα καταγωγής Λαϊκής Δημοκρατίας της Κίνας(3), στο βαθμό που εφαρμοζόταν σε σακίδια χεριού από δέρμα που παράγονται από την εταιρεία Lucci Creation Ltd και εισάγονται από την Medici Grimm KG.
(2) Κατά συνέπεια, ο κανονισμός (ΕΚ) αριθ. 1567/97(4) πρέπει να τροποποιηθεί με σκοπό να μπορεί να εφαρμόζεται από τις 3 Αυγούστου 1997 για τα προαναφερθέντα σακίδια,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 του κανονισμού (ΕΚ) αριθ. 1567/97 προστίθεται η ακόλουθη παράγραφος:"Όταν τα σακίδια χεριού από δέρμα που κατασκευάζονται από την εταιρεία Lucci Creation Ltd εισάγονται από την Medici Grimm KG (Γερμανία) (πρόσθετος κωδικός Taric A211), ο συντελεστής δασμού 0,0 % εφαρμόζεται από τις 3 Αυγούστου 1997."
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιανουαρίου 2001.

Labels: 18
3
4
1